Det er ikke mulig å innløse enkeltseksjoner på en eiendom når grunnen er festet. Dersom en seksjonseier ønsker å innløse sin del av grunnen må dette løses ved at man fradeler denne seksjonen. Du må samtidig reseksjonere den opprinnelige eiendommen. Dette må komme inn til tinglysing samtidig. Et annet alternativ er at man oppløser seksjonssameiet, og deretter fradeler det ønskede arealet.